Mantashe-egpaar toets albei positief vir Covid-19 | Netwerk24
15 Julie 2020 05:21
Gwede Mantashe, minister van minerale bronne en energie, en sy vrou, Nolwandle, is positief vir die koronavirus getoets.
Mantashe het luidens ’n verklaring deur die presidensie die toetsuitslae gister ontvang. Dit was sy derde stel toetse sedert die uitbreek van die virus.
“Die minister en sy vrou is tans in isolasie en hy sal voortgaan om sy werk van die huis af te verrig.”
Ander hooggeplaastes wat ook onlangs positief getoets is, is die premiers David Makhura, Alan Winde en prof. Job Mokgoro. Volgens die departement van gesondheid het Suid-Afrika teen gisteraand 298 292 gevalle en 4 346 sterftes gehad.
Meer oor: Gwede Mantashe | Nolwandle Mantashe | Covid-19 | Minerale Bronne En Energie | Koronavirus | Minister | Toets Positief